C 225/8
BG
Официален вестник на Европейския съюз
27.6.2023 г.
29.
За правилното изпълнение на задачите си по наблюдение, възложени му с Регламента за OLAF, Надзорният съвет трябва да има достъп до съдържателна, изчерпателна, достатъчна и навременна информация.
Новият текст на член 15, параграф 1 от Регламент (ЕС, Евратом) No 883/2013 (9) предвижда, че на Надзорния съвет се предоставя достъп до цялата информация и всички документи на OLAF, които счита за необходими за изпълнение на задачите си по наблюдение и надзор. 30.
В настоящите работни договорености, постигнати между OLAF и Надзорния съвет (10), на Надзорния съвет се предоставя частичен пряк достъп до свързаната със случаите информация, налична и регистрирана в деловодната система на OLAF.
По-специално съгласно член 13, параграф 2 от работните договорености Надзорният съвет трябва да има пълен достъп до текущи разследвания с продължителност над 12 месеца. 31.
В това отношение, както всяка година, Надзорният съвет получи информация от OLAF за разследванията с продължителност над 12 месеца.
С цел да разбере по-добре защо някои разследвания продължават дълго Надзорният съвет насочи вниманието си към разследванията на OLAF с продължителност над 36 месеца.
3.2.1.
Доклади за разследвания с продължителност над 12 месеца, получени от Надзорния съвет през 2022 г. 32.
Ако дадено разследване не може да бъде приключено в рамките на 12 месеца от започването му, съгласно член 7, параграф 8 от Регламента за OLAF (11) се изисква генералният директор на OLAF официално да докладва на Надзорния съвет 12 месеца след започването на разследването и на всеки 6 месеца след това.
В тези доклади OLAF излага причините, поради които разследването не е приключено, и, когато е целесъобразно (12), корективните мерки, които ще бъдат предприети за ускоряване на разследването, и очаквания срок за завършване. 33.
През 2022 г.
Надзорният съвет получи 751 доклада от OLAF, свързани с 467 текущи отделни разследвания с продължителност над 12 месеца.
54,17 % от докладваните случаи са продължили над 24 месеца (фигура 1).
Разбивка по сектори на проведените от OLAF разследвания е предоставена на фигура 2.
Фигура 1
(9) (10) (11)
(12)
Изменен с Регламент (ЕС, Евратом) 2020/2223.
Работните договорености между Надзорния съвет и OLAF са достъпни на адрес:https://supervisory-committee-olaf.europa.eu/system/ files/2021-10/OLAF%20SC%20WA%20signed.pdf.pdf В член 7, параграф 8 от Регламент (ЕС, Евратом) No 883/2013 се посочва: „Ако дадено разследване не може да бъде приключено в рамките на 12 месеца след започването му, генералният директор докладва при изтичането на посочените 12 месеца и на всеки шест месеца след това на Надзорния съвет, като посочва причините и, когато е целесъобразно, корективните мерки, предвидени за ускоряване на разследването.“
Уточнението „когато е целесъобразно“ беше добавено към текста на член 7, параграф 8 от Регламента за OLAF с Регламента за изменение (ЕС, Евратом) 2020/2223.